Άδεια λειτουργίας πρατηρίων υγρών καυσίμων
Άδεια Λειτουργίας Πρατηρίου Υγρών Καυσίμων δημόσιας χρήσης
Αίτηση για χορήγηση άδειας λειτουργίας πρατηρίου παροχής υγρών καυσίμων
Η αίτηση, για χορήγηση άδειας λειτουργίας, υποβάλλεται πριν τη λήξη της άδειας ίδρυσης του πρατηρίου ή της παράτασης αυτής, από τον αιτούντα (φυσικό ή νομικό πρόσωπο στο οποίο έχει χορηγηθεί η άδεια ίδρυσης του πρατηρίου). Διαφορετικά, μαζί με την αίτηση, υποβάλλονται και τα έγγραφα με τα οποία αποδεικνύεται η εξουσιοδότηση του εκπροσώπου. Στην περίπτωση που ο αιτών είναι νομικό πρόσωπο, την αίτηση μαζί με τα κατά περίπτωση νομιμοποιητικά έγγραφα υποβάλλει ο νόμιμος εκπρόσωπός του. Η αίτηση υποβάλλεται από τον αιτούντα στην αρμόδια Διεύθυνση Μεταφορών και Επικοινωνιών της οικείας Περιφερειακής Ενότητας. Εναλλακτικά, ο ενδιαφερόμενος μπορεί να υποβάλει την αίτηση με τα απαιτούμενα δικαιολογητικά στα ΚΕΠ-ΕΚΕ και αυτά διαβιβάζουν την αίτηση με τον σχετικό φάκελο στην αρμόδια Διεύθυνση Μεταφορών και Επικοινωνιών της οικείας Περιφερειακής Ενότητας.
Κατάθεση από τον αιτούντα (αποκλειστικά δια ζώσης)
Να έχει χορηγηθεί, στο φυσικό ή νομικό πρόσωπο που αιτείται την άδεια λειτουργίας, άδεια ίδρυσης του πρατηρίου σύμφωνα με την αντίστοιχη διαδικασία.
Να υποβληθεί στην αδειοδοτούσα αρχή, πριν τη λήξη της άδειας ίδρυσης ή της παράτασης αυτής, αίτηση για άδεια λειτουργίας συνοδευόμενη με τα δικαιολογητικά του άρθρου 18 του π.δ. 1224/1981 ή του β.δ. 465/1970 στην ελληνική γλώσσα ή επισήμως μεταφρασμένα σε αυτήν.
Σύσταση επιχείρησης (ατομική, εταιρική) *Για σύσταση εταιρείας δείτε τον σύνδεσμο παρακάτω
Ο αιτών να είναι κάτοχος κωδικών TAXISnet.
Η υλοποίηση των εργασιών κατασκευής του πρατηρίου έγινε σύμφωνα με τα εγκεκριμένα σχέδια, την μελέτη κατανομής ζωνών αντιεκρηκτικότητας, τις τεχνικές εκθέσεις και τα σχέδια της άδειας ίδρυσης και της άδειας δόμησης, καθώς και τα εθνικά και ευρωπαϊκά πρότυπα και κανονισμούς.
Να έχουν τηρηθεί όλοι οι όροι της άδειας ίδρυσης και επίσης να πληρούνται οι όροι και οι προϋποθέσεις του θεσμικού πλαισίου (π.δ. 1224/1981, β.δ. 465/1970, ν. 4439/2016).
Να έχει εγκατασταθεί στο πρατήριο ολοκληρωμένο σύστημα παρακολούθησης και ηλεκτρονικής μετάδοσης δεδομένων εισροών - εκροών.
Να έχουν ληφθεί τόσο τα προληπτικά μέτρα για την αποτροπή του κινδύνου πυρκαγιάς κατά την λειτουργία των πρατηρίων υγρών καυσίμων όσο και τα κατασταλτικά. Να έχουν έχουν ληφθεί τα προβλεπόμενα από την μελέτη πυροπροστασίας ( που έχει υποβληθεί και εγκριθεί από την αρμόδια κατά τόπο Πυροσβεστική Αρχή) μέτρα και μέσα πυροπροστασίας.
Να υφίσταται συμμόρφωση του εξοπλισμού και των εγκαταστάσεων του πρατηρίου προς τις απαιτήσεις των σχετικών εθνικών και ευρωπαϊκών κανονισμών και προτύπων.
Να καταβάλλεται ετήσιο μίσθωμα για τη χρήση έκτασης που ανήκει στην ιδιωτική περιουσία του δημοσίου καθώς σύμφωνα με το άρθρο 212 του ν. 4782/2021 (Α΄ 36), η άδεια κυκλοφοριακής σύνδεσης των πρατηρίων και λοιπών εγκαταστάσεων του β.δ. 465/1970 (Α΄ 150), χορηγείται με την προϋπόθεση ότι οι ιδιοκτήτες τους θα καταβάλλουν ετήσιο μίσθωμα για την προσωρινή χρήση της έκτασης που ανήκει στην ιδιωτική περιουσία του Δημοσίου και είναι αναγκαία για την προσπέλαση και εκμετάλλευση των πρατηρίων και λοιπών εγκαταστάσεων.
Η διαδικασία αφορά στη χορήγηση άδειας λειτουργίας πρατηρίου υγρών καυσίμων, δημόσιας χρήσης σε φυσικά ή νομικά πρόσωπα.
Ανταποδοτικό τέλος για την έκδοση της άδειας λειτουργίας, σύμφωνα με την με αριθμ. ΥΠΕΝ/ΔΥΔΡ/74603/1815/20 (Β΄ 3151/2020): «Καθορισμός ανταποδοτικών τελών για την έκδοση, τροποποίηση ή επέκταση των αδειών του άρθρου 4 του ν. 3054/2002 και ετήσιων ανταποδοτικών τελών για τη χρήση αυτών, και καθορισμός προστίμων για μη καταβολή ή εκπρόθεσμη καταβολή των ετήσιων ανταποδοτικών τελών», όπως τροποποιημένη ισχύει.
Ετήσια ανταποδοτικά τέλη αδειών πετρελ. προϊόντων ν. 3054/2002.
Ειδικά για την επικράτεια των Κυκλάδων επιβάλλεται επιπλέον ανταποδοτικό τέλος ύψους 146,74 €, που εισπράττεται από λειτουργούσες αποκεντρωμένες υπηρεσίες στις Περιφερειακές Ενότητες Άνδρου, Θήρας, Κέας-Κύθνου, Μήλου, Μυκόνου, Νάξου, Πάρου, Σύρου και Τήνου, και καταβάλλεται στους ακόλουθους τραπεζικούς λογαριασμούς: Alpha Bank - IBAN: GR9601406310631002001000148, Εθνική Τράπεζα - IBAN: GR1501104690000046954030063, Τράπεζα Πειραιώς - IBAN: GR5501727100005710052440802. Αρμόδια υπηρεσία για πληροφορίες είναι το Τμήμα Διασυνδέσεων και Καταλληλότητας Κυκλάδων.
Έγκριση απότμησης-υποβιβασμού στάθμης πεζοδρομίου ή έγκριση κυκλοφοριακής σύνδεσης κατά περίπτωση, από την αρμόδια για τη συντήρηση της οδού ή των οδών έμπροσθεν του πρατηρίου, Υπηρεσία, σύμφωνα με την παρ. 1β του άρθρου 18 του π.δ. 1224/1981 ή του β.δ. 465/1970, όπως τροποποιημένα ισχύουν.
Βεβαίωση καλής εκτέλεσης απότμησης πεζοδρομίου ή κυκλοφοριακής σύνδεσης της παρ. 1β του άρθρου 18 του π.δ. 1224/1981 ή του β.δ. 465/1970, όπως ισχύουν. Βεβαίωση ότι η εγκεκριμένη απότμηση του πεζοδρομίου για την είσοδο – έξοδο των οχημάτων από/προς την οδό προς/από το υπόψη πρατήριο, ή η κυκλοφοριακή σύνδεση εκτελέσθηκε καλώς.
Πιστοποιητικό πυρασφάλειας σε ισχύ, που χορηγείται από την οικεία Πυροσβεστική Υπηρεσία.
Ογκομετρικός πίνακας δεξαμενών από διαπιστευμένο φορέα ογκομέτρησης για κάθε δεξαμενή καυσίμων.
Υπεύθυνη δήλωση του εγκαταστάτη του συστήματος εισροών και εκροών και υπεύθυνη δήλωση του μηχανικού.
Πιστοποιητικά αντιεκρηκτικότητας ΑΤΕΧ των αντλιών, των διανομέων, των βυθομετρικών βεργών καθώς και του λοιπού εξοπλισμού, όπου απαιτείται από τη μελέτη.
Πιστοποιητικό των δεξαμενών καυσίμων, του αεροφυλακίου, των ανυψωτικών μηχανημάτων και των ηλεκτρολογικών εγκαταστάσεων σύμφωνα με τα οριζόμενα στη μελέτη και τις ισχύουσες διατάξεις.
Βεβαίωση εταιρείας ύδρευσης αποχέτευσης, στην περίπτωση που το πρατήριο είναι εντός του δικτύου της εταιρίας ύδρευσης-αποχέτευσης και στον χώρο του πρατηρίου υπάρχει πλυντήριο.
Πιστοποιητικό της γεωμεμβράνης, στην περίπτωση χρήσης τέτοιας, που να τεκμηριώνει την ανθεκτικότητά της σε πετρελαιοειδή.
Υπεύθυνες Δηλώσεις των υπεύθυνων κατά το νόμο μηχανικών που επέβλεψαν την εκτέλεση των μηχανολογικών, ηλεκτρολογικών και κτιριακών εγκαταστάσεων του πρατηρίου, που δηλώνονται τα εξής: «i) Τηρήθηκαν όλοι οι όροι της άδειας ίδρυσης, πληρούνται όλοι οι όροι και οι προϋποθέσεις του π.δ. 1224/ 1981 ή του β.δ465/1970, κατά περίπτωση, όπως αυτά έχουν τροποποιηθεί και ισχύουν. ii) Έχουν ελεγχθεί όλα τα πιστοποιητικά, βεβαιώσεις και τα λοιπά έγγραφα από τα οποία τεκμαίρεται η συμμόρφωση του εξοπλισμού και των εγκαταστάσεων του πρατηρίου προς τις απαιτήσεις των σχετικών εθνικών και ευρωπαϊκών κανονισμών και προτύπων, αντίγραφα των οποίων διατηρούνται και στον φάκελο του πρατηρίου, συγκεντρωτικός πίνακας των οποίων υποβάλλεται. iii) Η υλοποίηση των εργασιών κατασκευής του πρατηρίου έγινε σύμφωνα με τα εγκεκριμένα σχέδια, την μελέτη κατανομής ζωνών αντιεκρηκτικότητας, τις τεχνικές εκθέσεις και τα σχέδια της άδειας ίδρυσης και της άδειας δόμησης, καθώς και τα εθνικά και ευρωπαϊκά πρότυπα και κανονισμούς. iv) Όλοι οι εμπλεκόμενοι τεχνίτες, εργοδηγοί, βοηθοί, που χρησιμοποιήθηκαν για την κατασκευή του πρατηρίου, διαθέτουν, όπου προβλέπεται από την ισχύουσα νομοθεσία, σύμφωνα με τα σχετικά εθνικά ή ευρωπαϊκά πρότυπα, τις απαιτούμενες άδειες ή βεβαιώσεις αναγγελίας ασκήσεως επαγγέλματος.»
Υπεύθυνη δήλωση ανάληψης καθηκόντων υπεύθυνου λειτουργίας πρατηρίου υγρών καυσίμων, ο οποίος διαθέτει βεβαίωση έναρξης άσκησης επαγγέλματος υπεύθυνου λειτουργίας.
Νομιμοποιητικά έγγραφα για νόμιμο εκπρόσωπο.
Απαιτούμενα δικαιολογητικά/πιστοποιητικά/στοιχεία του άρθρου 25 του ν. 4439/2016 (Α 222) που αφορούν στην υλοποίηση των ειδικών μέτρων και συσκευών του άρθρου 25 του ν. 4439/2016. Προσκομίζονται εφόσον απαιτείται από το θεσμικό πλαίσιο (για πρατήρια σε ισόγεια κτιρίων με ορόφους με συγκεκριμένες χρήσεις και για πρατήρια σε απόσταση μικρότερη από 30 μέτρα από το πλησιέστερο σημείο κτιρίων ή χώρων, με καθορισμένες από τη νομοθεσία χρήσεις) : α) Υπεύθυνες Δηλώσεις του άρθρου 8 του Ν. 1599/1986, των αρμόδιων μηχανικών του πρατηρίου ή του σταθμού, στις οποίες δηλώνονται κατά περίπτωση τα εξής: i) Η μελέτη και το σχεδιάγραμμα ΑΤΕΧ, εφαρμόστηκαν πλήρως. Επισυνάπτεται το «κατασκευαστικό» (as built) σχεδιάγραμμα αντιεκρηκτικής προστασίας. ii) Υφίσταται πρόγραμμα προληπτικής συντήρησης για το σύνολο του εξοπλισμού του πρατηρίου ή του σταθμού, το οποίο ελέγχθηκε ως προς την ορθή εφαρμογή του. iii) Υφίσταται εκτίμηση Επαγγελματικού Κινδύνου, που έχει συνταχθεί από τον Τεχνικό Ασφάλειας με στοιχεία «………………..» και ακολουθήθηκε κατά τη φάση εκτέλεσης των εργασιών προσαρμογής του πρατηρίου ή του σταθμού. iv) Το δίκτυο σωληνώσεων ανάκτησης των ατμών υδρογονανθράκων προς το βυτιοφόρο, καθώς και η διάταξη ορθής λειτουργίας συστήματος ανάκτησης ατμών stage I, ελέγχθηκαν ως προς την λειτουργικότητα - αποτελεσματικότητά τους, τυχόν διαρροές, καθώς και την ικανότητά του, να μεταφέρει τους ατμούς στο βυτιοφόρο. Η πίεση που μετρήθηκε στο σωλήνα των ατμών λίγο πριν το βυτιοφόρο είναι η εξής: v) Το ασφαλιστικό του δικτύου εξαερώσεως των δεξαμενών ελέγχθηκε ότι ανοίγει σε υποπίεση 2 έως 6 mbar και υπερπίεση 35mbar. vi) Ολοκληρώθηκαν οι εργασίες και εγκαταστάθηκε και λειτουργεί ορθά όλος ο εξοπλισμός που προβλέπεται για την φάση ανάκτησης ατμών stage II. vii) Έχουν συγκεντρωθεί τα Πιστοποιητικά, οι βεβαιώσεις και τα λοιπά έγγραφα που απαιτούνται από την ισχύουσα νομοθεσία, από τα οποία τεκμαίρεται η συμμόρφωση του εξοπλισμού και των εγκαταστάσεων του πρατηρίου προς τις απαιτήσεις των σχετικών εθνικών και ευρωπαϊκών κανονισμών και προτύπων, αντίγραφα των οποίων περιλαμβάνονται και στον τεχνικό φάκελο ποιότητας που υφίσταται στο πρατήριο ή στο σταθμό και υποβάλλονται με την παρούσα υπεύθυνη δήλωση. β) Το «κατασκευαστικό» (as built) σχεδιάγραμμα ΑΤΕΧ. γ) Πιστοποιητικό πυροπροστασίας σε ισχύ. δ) Πιστοποιητικά συμμόρφωσης σε ισχύ του εξοπλισμού και των εγκαταστάσεων του πρατηρίου ή του σταθμού, από διαπιστευμένο φορέα ελέγχου σύμφωνα με τις απαιτήσεις των εθνικών και ευρωπαϊκών προτύπων και κανονισμών. ε) Πιστοποιητικό υδραυλικής δοκιμασίας όλων των σωληνώσεων καυσίμων. στ) Πιστοποιητικά ATEX όλου του εξοπλισμού (αντλία, διανομέας, στυπιοθλήπτης, φλογοπαγίδες κ.λπ.).
Βεβαίωση χώρου κύριας χρήσης που περιλαμβάνει την άδεια δόμησης.
Η έγκριση συνοδεύεται από την βεβαίωση καλής εκτέλεσης της ίδιας παραγράφου.
Η βεβαίωση συνοδεύει την έγκριση απότμηση-υποβιβασμού στάθμης πεζοδρομίου ή κυκλοφοριακής σύνδεσης της ίδιας παραγράφου.
Οι ΥΔ εκδίδονται από το gov.gr και υποβάλλονται εντός διαστήματος τριάντα (30) εργασίμων ημερών μετά την έκδοση της άδειας λειτουργίας. Εάν δεν υποβληθούν εντός του ανωτέρω διαστήματος, η εκδοθείσα άδεια αφαιρείται.
Οι ομογενείς της Τουρκίας κατά την υποβολή των δικαιολογητικών επιδεικνύουν ακόμα και το σε ισχύ δελτίο παραμονής του Κέντρου Αλλοδαπών, αφού αναγραφεί στην αίτηση ο αριθμός μητρώου του δελτίου αυτού.
Εάν ο αιτών είναι νομικό πρόσωπο υποβάλλεται το καταστατικό και τα έγγραφα για ορισμό/εξουσιοδότηση για τον νόμιμο εκπρόσωπο.
Η βεβαίωση χώρου κύριας χρήσης από ιδιώτη μηχανικό σύμφωνα με την παρ. 8 του άρθρου 107 του ν. 4495/2017 συνοδευόμενη όλα τα νομιμοποιητικά στοιχεία στα οποία αναφέρεται η βεβαίωση καθώς και αντίγραφα μελετών όπου απαιτείται είτε θεωρημένα από την αρμόδια ΥΔΟΜ για τις περιπτώσεις παλαιών οικοδομικών αδειών είτε εκτυπωμένα από το σύστημα e-adeies με την ειδική ηλεκτρονική σήμανση.
Έκδοση Άδειας Λειτουργίας Πρατηρίου Παροχής Υγρών Καυσίμων
Διεύθυνση Μεταφορών & Επικοινωνιών της αρμόδιας Περιφερειακής Ενότητας
Η άδεια λειτουργίας χορηγείται στο φυσικό ή νομικό πρόσωπο στο οποίο έχει χορηγηθεί η άδεια ίδρυσης του πρατηρίου. Η άδεια χορηγείται εντός τριάντα (30) εργάσιμων ημερών εφόσον πληρούνται οι νόμιμες προϋποθέσεις. Σε περίπτωση επανυποβολής δικαιολογητικών η άδεια χορηγείται εντός δέκαπέντε (15) εργάσιμων ημερών, εφόσον πληρούνται οι νόμιμες προϋποθέσεις.
Το β.δ. 465/1970 "Περί όρων και προϋποθέσεων εγκαταστάσεως και λειτουργίας αντλιών καυσίμων προ πρατηρίων κειμένων εκτός των εγκεκριμένων σχεδίων πόλεων και κωμών ή εκτός κατωκημένων εν γένει περιοχών και περί κυκλοφοριακής συνδέσεως εγκαταστάσεων μετά των οδών" όπως τροποποιημένο ισχύει.
Απλούστευση και ένταξη των διαδικασιών: 1) Χορήγηση άδειας ίδρυσης και λειτουργίας πρατηρίων υγρών καυσίμων 2) Χορήγηση άδειας ίδρυσης και λειτουργίας πρατηρίων αμιγώς υγραερίου 3) Χορήγηση άδειας ίδρυσης και λειτουργίας πρατηρίων διανομής πεπιεσμένου φυσικού αερίου (CNG), αρμοδιότητας της Διεύθυνσης Ελέγχου Οχημάτων και Εγκαταστάσεων του Υπουργείου Υποδομών, Μεταφορών και Δικτύων στο σύστημα των Ενιαίων Κέντρων Εξυπηρέτησης (Ε.ΚΕ.)" όπως ισχύει.
Περί όρων και προϋποθέσεων ιδρύσεως και λειτουργίας πρατηρίων υγρών καυσίμων κειμένων εντός εγκεκριμένων σχεδίων πόλεων ή κωμών ή εγκεκριμένων οικισμών ή εν γένει κατωκημένων περιοχών, όπως ισχύει.
Τροποποίηση του β.δ. 465/1970 «Περί όρων και προϋποθέσεων εγκαταστάσεως και λειτουργίας αντλιών καυσίμων προ πρατηρίων κειμένων εκτός των εγκεκριμένων σχεδίων πόλεων και κωμών ή εκτός κατοικημένων εν γένει περιοχών και περί κυκλοφοριακής συνδέσεως εγκαταστάσεων μετά των οδών» (Α΄ 150) και του π.δ. 1224/1981 «Περί όρων και προϋποθέσεων ιδρύσεως και λειτουργίας πρατηρίων υγρών καυσίμων κειμένων εντός εγκεκριμένων σχεδίων πόλεων ή κωμών ή εγκεκριμένων οικισμών ή εν γένει κατοικημένων περιοχών» (Α΄ 303) όπως τροποποιήθηκαν με το π.δ. 509/1984 (Α΄ 181), το π.δ. 143/1989 «Τροποποίηση διατάξεων σχετικών με όρους και προϋποθέσεις εγκαταστάσεως και λειτουργίας αντλιών καυσίμων και κυκλοφοριακής σύνδεσης εγκαταστάσεων μετά των οδών» (Α΄ 69), το π.δ. 401/1993 (Α΄ 170) και το π.δ. 125/1992 (Α΄ 56) «τροποποίηση και συμπλήρωση του π.δ. 143/89 (Α΄ 69)» και κατάργηση διατάξεων του π.δ. 327/1992 (Α΄ 163)", όπως ισχύει.
Ενσωμάτωση στην ελληνική νομοθεσία της Οδηγίας 2014/94/ΕΕ του Ευρωπαϊκού Κοινοβουλίου και του Συμβουλίου της 22ας Οκτωβρίου 2014 για την ανάπτυξη υποδομών εναλλακτικών καυσίμων, απλοποίηση διαδικασίας αδειοδότησης και άλλες διατάξεις πρατηρίων παροχής καυσίμων και ενέργειας και λοιπές διατάξεις, όπως ισχύει.
Σύσταση Εθνικού Συμβουλίου Οδικής Ασφάλειας και Γενικής Διεύθυνσης Οδικής Ασφάλειας, εποπτεία και βελτίωση του θεσμού του τεχνικού ελέγχου οχημάτων για την προαγωγή της Οδικής Ασφάλειας και την προστασία του περιβάλλοντος, κύρωση Σύμβασης μεταξύ Ελληνικού Δημοσίου και Ο.Α.Σ.Θ. και άλλες διατάξεις", όπως ισχύει.
Τροποποίηση της με αριθμ. οικ.81540/1445/Φ.4.2./31-12-2015 (Β΄ 2984) κοινής υπουργικής απόφασης «Απλούστευση και ένταξη των διαδικασιών: 1) Χορήγηση άδειας ίδρυσης και λειτουργίας πρατηρίων υγρών καυσίμων. 2) Χορήγηση άδειας ίδρυσης και λειτουργίας πρατηρίων αμιγώς υγραερίου. 3) Χορήγηση άδειας ίδρυσης και λειτουργίας πρατηρίων διανομής πεπιεσμένου φυσικού αερίου (CNG), αρμοδιότητας της Διεύθυνσης Ελέγχου Οχημάτων και Εγκαταστάσεων του Υπουργείου Υποδομών, Μεταφορών και Δικτύων στο σύστημα των Ενιαίων Κέντρων Εξυπηρέτησης (Ε.Κ.Ε.)», όπως ισχύει.
Ρυθμίσεις θεμάτων αρμοδιότητας του Υπουργείου Μεταφορών και Επικοινωνιών και άλλες διατάξεις", όπως ισχύει.
Διαδικασίες, τεχνικές προδιαγραφές, όροι και προϋποθέσεις εγκατάστασης, των συστημάτων παρακολούθησης και ηλεκτρονικής μετάδοσης δεδομένων εισροών - εκροών, α) Στις εγκαταστάσεις κατόχων πρατηρίων παροχής καυσίμων και ενέργειας, β) στις εγκαταστάσεις κατόχων άδειας λιανικής εμπορίας - πωλητή πετρελαίου θέρμανσης και γ) στις εγκαταστάσεις που προβλέπονται στις περ. ζζ, ηη, θθ, ιι, ιαια, ιβιβ, ιγιγ, της παρ. 7α του άρθρου 31 του ν.3784/2009 (Α’ 137). Απαιτήσεις συμμόρφωσης, πρόσβασης των υπηρεσιών στα δεδομένα, χρονοδιάγραμμα εφαρμογής, μεταβατικές διατάξεις και κάθε αναγκαία λεπτομέρεια που αφορά τη διασφάλιση των δεδομένων του συστήματος εισροών - εκροών", όπως ισχύει.
Τροποποίηση της υπό στοιχεία Α.1176/5-12-2024 κοινής απόφασης «Διαδικασίες, τεχνικές προδιαγραφές, όροι και προϋποθέσεις εγκατάστασης, των συστημάτων παρακολούθησης και ηλεκτρονικής μετάδοσης δεδομένων εισροών - εκροών, α) στις εγκαταστάσεις κατόχων πρατηρίων παροχής καυσίμων και ενέργειας, β) στις εγκαταστάσεις κατόχων άδειας λιανικής εμπορίας - πωλητή πετρελαίου θέρμανσης και γ) στις εγκαταστάσεις που προβλέπονται στις περ. ζζ, ηη, θθ, ιι, ιαια, ιβιβ, ιγιγ, της παρ. 7α του άρθρου 31 του ν. 3784/2009 (Α’ 137). Απαιτήσεις συμμόρφωσης, πρόσβασης των υπηρεσιών στα δεδομένα, χρονοδιάγραμμα εφαρμογής, μεταβατικές διατάξεις και κάθε αναγκαία λεπτομέρεια που αφορά τη διασφάλιση των δεδομένων του συστήματος εισροών – εκροών”» (Β’ 6827).
Όροι, προϋποθέσεις, υπόχρεοι, στοιχεία που καταχωρίζονται και διαδικασία ηλεκτρονικής απογραφής των δεξαμενών υγρών καυσίμων και υγραερίου καθώς και λοιπών στοιχείων που αφορούν τα πρατήρια παροχής καυσίμων της παρ. 7 του άρθρου 114 του ν. 4070/2012 και τις εγκαταστάσεις πωλητών πετρελαίου θέρμανσης, στο Μητρώο Δεξαμενών Πρατηρίων Παροχής Καυσίμων Δημόσιας Χρήσης και Εγκαταστάσεων Πωλητών Πετρελαίου Θέρμανσης της Ανεξάρτητης Αρχής Δημοσίων Εσόδων, καθώς και το ακριβές χρονοδιάγραμμα εφαρμογής και η πρόσβαση των υπηρεσιών στα δεδομένα του μητρώου.
Καθορισμός όρων και προϋποθέσεων για τη δημιουργία, ανάπτυξη, λειτουργία και συντήρηση Ψηφιακού Μητρώου των λειτουργούντων «Πρατηρίων παροχής καυσίμων και ενέργειας, πρατηρίων υγρών και αερίων καυσίμων, των στεγασμένων σταθμών αυτοκινήτων με αντλίες καυσίμων, καθώς και των παντός είδους πρατηρίων παροχής καυσίμων δημοσίας και ιδιωτικής χρήσης» και κάθε άλλη αναγκαία λεπτομέρεια.
Προβλέπεται αίτηση θεραπείας ενώπιον του οργάνου που εξέδωσε την πράξη, ειδική διοικητική προσφυγή ενώπιον του Συντονιστή της Αποκεντρωμένης Διοίκησης μέσα σε προθεσμία 15 ημερών, σύμφωνα με τις διατάξεις των άρθρων 227 και 228 του ν. 3852/2010 (Α΄ 87) όπως τροποποιήθηκε με τον ν. 4555/2018 (Α΄ 133) και ισχύει.
Ο ενδιαφερόμενος υποβάλλει στη Διεύθυνση Μεταφορών και Επικοινωνιών της οικείας Περιφερειακής Ενότητας αίτηση για χορήγηση άδειας λειτουργίας πρατηρίου συνοδευόμενη με όλα τα απαιτούμενα δικαιολογητικά.
Ο ενδιαφερόμενος υποβάλει την αίτηση με τα απαιτούμενα δικαιολογητικά στα ΚΕΠ-ΕΚΕ και αυτά διαβιβάζουν την αίτηση με τον σχετικό φάκελο στην αρμόδια Διεύθυνση Μεταφορών και Επικοινωνιών της οικείας Περιφερειακής Ενότητας.
Τα ΚΕΠ - ΕΚΕ διαβιβάζουν την αίτηση με τον σχετικό φάκελο στην αρμόδια Διεύθυνση Μεταφορών και Επικοινωνιών της οικείας Περιφερειακής Ενότητας.
Η αίτηση λαμβάνει αριθμό πρωτοκόλλου στη Διεύθυνση Μεταφορών και Επικοινωνιών της οικείας Περιφερειακής Ενότητας
Η Διεύθυνση Μεταφορών και Επικοινωνιών της οικείας Περιφερειακής Ενότητας ελέγχει την υποβληθείσα αίτηση και τα δικαιολογητικά που τη συνοδεύουν.
Πληρούνται οι νόμιμες προϋποθέσεις για τη χορήγηση της αιτούμενης άδειας ίδρυσης πρατηρίου.
Εφόσον δεν πληρούνται οι νόμιμες προϋποθέσεις, δεν χορηγείται η αιτούμενη άδεια και ενημερώνεται εγγράφως ο αιτούντας γνωστοποιώντας τους σχετικούς λόγους.
Η υπηρεσία ενημερώνει εγγράφως τον αιτούντα για την ανάγκη επανυποβολής στοιχείων της αίτησής του.
Επανεξετάζεται η αίτηση κατόπιν προσκόμισης από τον αιτούντα, τον στοιχείων που του ζητήθηκαν από τη Διεύθυνση Μεταφορών και Επικοινωνιών της οικείας Περιφερειακής Ενότητας.
Εφόσον πληρούνται οι νόμιμες προϋποθέσεις, εκδίδεται η αιτούμενη άδεια.
Η έκδοση της άδειας λειτουργίας του πρατηρίου κοινοποιείται στον αιτούντα, στην αρμόδια Υπηρεσία του Υπουργείου Περιβάλλοντος και Ενέργειας, στο τοπικό Αστυνομικό Τμήμα, στην οικεία Πυροσβεστική Υπηρεσία, στην τοπική Δημόσια Οικονομική Υπηρεσία και στην αρμόδια Υπηρεσία που τηρεί το Μητρώο του συστήματος εισροών-εκροών της Γενικής Γραμματείας Πληροφοριακών Συστημάτων. Οι ανωτέρω διοικητικές πράξεις δημοσιοποιούνται σύμφωνα με τις διατάξεις του ν. 3861/2010 (Α΄ 112).
Παραλαβή αίτησης από τη Διεύθυνση ΜΕταφορών της οικείας Π.Ε.